CELEX: 62001TJ0192
Language: el
Date: 2009-09-30
Title: Απόφαση του Πρωτοδικείου (τρίτο τμήμα) της 30ής Σεπτεμβρίου  2009. # Lior GEIE κατά Επιτροπής των Ευρωπαϊκών Κοινοτήτων (T-192/01) και Επιτροπή των Ευρωπαϊκών Κοινοτήτων κατά Lior GEIE και Lior International NV (T-245/04). # Ρήτρα διαιτησίας - Προγράμματα Thermie και Altener II - Συμβάσεις αφορώσες σχέδια στον τομέα προωθήσεως των ανανεώσιμων πηγών ενέργειας και της εξοικονόμησης ενέργειας - Παραδεκτό - Αίτημα περί πληρωμής - Δικαιολόγηση του κόστους - Αίτημα περί επιστροφής των ποσών που προκαταβλήθηκαν - Αγωγές αποζημίωσης. # Συνεκδικασθείσες υποθέσεις T-192/01 και T-245/04.

Απόφαση του Πρωτοδικείου (τρίτο τμήμα) της 30ής Σεπτεμβρίου 2009 – Lior κατά Επιτροπής και Επιτροπή κατά Lior
      (Συνεκδικασθείσες υποθέσεις T-192/01 και T-245/04)
      «Ρήτρα διαιτησίας – Προγράμματα Thermie και Altener II – Συμβάσεις αφορώσες σχέδια στον τομέα προωθήσεως των ανανεώσιμων πηγών ενέργειας και της εξοικονόμησης ενέργειας – Παραδεκτό – Αίτημα περί πληρωμής – Δικαιολόγηση του κόστους – Αίτημα περί επιστροφής των ποσών που προκαταβλήθηκαν – Αγωγές αποζημίωσης»
      1.                     Διαδικασία – Δικόγραφο της προσφυγής – Νομικό πρόσωπο (Κανονισμός Διαδικασίας του Πρωτοδικείου, άρθρο 44 § 5, στοιχείο β΄·
            κανονισμός 2137/85 του Συμβουλίου) (βλ. σκέψεις 213-216, 229, 243)
      2.                     Διαδικασία – Άσκηση αγωγής ενώπιον του Πρωτοδικείου βάσει ρήτρας διαιτησίας – Συμβάσεις χορηγούσες κοινοτική χρηματοδοτική
            στήριξη για την υλοποίηση σχεδίων στον τομέα των δράσεων έρευνας, τεχνολογικής ανάπτυξης και επίδειξης (Άρθρο 238 ΕΚ) (βλ.
            σκέψεις 353, 408, 453, 456, 481, 523-525, 642-643, 655, 664, 669-670)
      Αντικείμενο 
      
         
               Δύο αγωγές βάσει του άρθρου 238 ΕΚ που ασκήθηκαν αντιστοίχως από τη Lior GEIE και την Επιτροπή κατόπιν επτά συμβάσεων που
                  συνήψαν η Επιτροπή και η Lior στο πλαίσιο του προγράμματος Thermie και μιας συμβάσεως συναφθείσας από την  Επιτροπή και τη
                  Lior στο πλαίσιο του προγράμματος Altener II.
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Υποχρεώνει τη Lior GEIE να καταβάλει στην Επιτροπή:
               
            –        6 156,75 ευρώ για τις συμβάσεις Biogaz, Biomasse και Maxibrochure bioclimatique, πλέον τόκων από τις 28 Φεβρουαρίου 2002 με
         βάση το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Φεβρουάριο
         του 2002 προσαυξημένο κατά μιάμιση μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003,
         μέχρι πλήρους εξοφλήσεως,
      
      –        16 325,11 ευρώ για τη σύμβαση Biomasse, πλέον τόκων από τις 30 Ιουνίου 2002 με βάση το επιτόκιο της Ευρωπαϊκής Κεντρικής Τράπεζας
         που είχε εφαρμογή στις πράξεις κύριας αναχρηματοδότησης σε ευρώ τον Ιούνιο του 2002 προσαυξημένο κατά μιάμιση μονάδα έως τις
         31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως,
      
      –        3 980 ευρώ για τη σύμβαση Wind Energy, πλέον τόκων από τις 15 Ιανουαρίου 2002 με βάση το επιτόκιο της Ευρωπαϊκής Κεντρικής
         Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Ιανουάριο του 2002 προσαυξημένο κατά μιάμιση
         μονάδα έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως,
      
      –        36 000 ευρώ για τη σύμβαση Transport, πλέον τόκων από τις 31 Αυγούστου 2001 με βάση το επιτόκιο της Ευρωπαϊκής Κεντρικής Τράπεζας
         που είχε εφαρμογή στις πράξεις κύριας αναχρηματοδότησης σε ευρώ τον Αύγουστο του 2001 προσαυξημένο κατά μιάμιση μονάδα έως
         τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως, 
      
      –        36 000 ευρώ για τη σύμβαση Photovoltaïque, πλέον τόκων από τις 31 Αυγούστου 2001 με βάση το επιτόκιο της Ευρωπαϊκής Κεντρικής
         Τράπεζας που είχε εφαρμογή στις πράξεις κύριας αναχρηματοδότησης σε ευρώ τον Αύγουστο του 2001 προσαυξημένο κατά μιάμιση μονάδα
         έως τις 31 Δεκεμβρίου 2002 και κατά τρεισήμισι μονάδες από την 1η Ιανουαρίου 2003, μέχρι πλήρους εξοφλήσεως.
      
      
         
                  2)
               
               
                  
               
               
                  	Υποχρεώνει τη Lior GEIE να καταβάλει στην Επιτροπή 32 800 ευρώ για τη σύμβαση Agores, πλέον τόκων από τις 28 Φεβρουαρίου 2003
                     σύμφωνα με βάση το επιτόκιο της Ευρωπαϊκής Κεντρικής Τράπεζας που είχε εφαρμογή στις πράξεις κύριας αναχρηματοδότησης σε ευρώ
                     τον Φεβρουάριο του 2003 προσαυξημένο κατά μιάμιση μονάδα, μέχρι πλήρους εξοφλήσεως.
                  
               
            
         
                  3)
               
               
                  
               
               
                  	Παρέλκει η έκδοση αποφάσεως επί της αγωγής της Επιτροπής στην υπόθεση T-245/04 με αίτημα να υποχρεωθεί αλληλεγγύως η Lior
                     International NV να καταβάλει τα οφειλόμενα από τη Lior ποσά.
                  
               
            
         
                  4)
               
               
                  
               
               
                  	Καταδικάζει τη Lior να φέρει, πέραν των δικών της εξόδων που αφορούν τη διαδικασία της κύριας δίκης στις συνεκδικασθείσες
                     υποθέσεις T-192/01 και T-245/04, και το ένα τέταρτο των εξόδων της Επιτροπής που αφορούν τη διαδικασία ασφαλιστικών μέτρων.
                  
               
            
         
                  5)
               
               
                  
               
               
                  	Καταδικάζει τη Lior να φέρει το σύνολο των εξόδων της που αφορούν τη διαδικασία ασφαλιστικών μέτρων στην υπόθεση T-192/01 R.
                     
                  
               
            
         
                  6)
               
               
                  
               
               
                  	Η Επιτροπή φέρει τα τρία τέταρτα των εξόδων της που αφορούν τη διαδικασία της κύριας δίκης στην υπόθεση T-192/01 και τα τρία
                     τέταρτα των εξόδων της που αφορούν τη διαδικασία κατά της Lior στην υπόθεση T-245/04. 
                  
               
            
         
                  7)
               
               
                  
               
               
                  	Η Επιτροπή φέρει τα έξοδά της που αφορούν την αγωγή κατά της Lior International στην υπόθεση T-245/04.
               
            
         
                  8)
               
               
                  
               
               
                  	Η Lior International φέρει τα έξοδά της.